runetrust/blame-folketinget-dk huggingface dataset:
Ebbe Kalnæs (CD), 2000-04-12:
Vi har en løbende diskussion, der går på, om det ikke kunne undgås at flytte rundt, men vi må gøre os klart, at de yderområder, som har vanskeligt ved at klare sig økonomisk i dag, bliver tømt for de mennesker, som har høje indkomster, har en høj beskæftigelsesmæssig aktivitet og er med til at styrke områderne, fordi de er med til at give den homogenitet i samfundet, som skal til i yderområderne, og vi må gøre os klart, at hvis vi bliver ved med at tale om, at det, vi skal foretage os, er at lægge så mange hindringer som muligt i vejen for, at man kan bevæge sig rundt i samfundet, går udviklingen i retning af en stærk og ødelæggende centralisering.
Karin Liltorp (M), 2024-01-18:
Og inden for den grønne ramme i forskningsreserveaftalerne var partierne enige om at prioritere 140 mio. kr. til opbygning og vedligeholdelse af grønne strategiske forskningsmiljøer, navnlig på de universiteter, der yder forskningsbaseret myndighedsbetjening.
Jacob Buksti (S), 2003-01-14:
Så man må sige, at den her besvarelse fra regeringen er til ikke bestået, for man har overhovedet ikke forholdt sig til det, der blev spurgt om. Jeg synes til gengæld, at det har været interessant, at de eneste, der har leveret svar på, hvad man kunne forestille sig på skatteområdet, er forespørgerne. Både Det Radikale
Svend Auken (S), 2000-04-25:
Desværre kan forslaget, som jeg nævnte i indledningen til mit indlæg her, også opfattes som et forsøg på at bruge det brede bæredygtighedsbegreb til at kvæle ethvert initiativ på miljø- og naturområdet, så alt ender i en endeløs syltekrukke af kæmpemæssige udregninger og beregninger, indikatorer og internationale og nationale standarder og normer osv., så vi simpelt hen aldrig får rørt os ud af flækken og får gjort noget som helst i det her land.
Anni Matthiesen (V), 2021-04-28:
Hvad mener ministeren om, at landets vandrehjem, som normalt afvikler lejrskoler med tusindvis af overnatninger årligt, befinder sig i en stor klemme som nærmest de facto tvangslukkede på grund af anbefalingen til skolerne om ikke at afvikle lejrskoler?
Kim Edberg Andersen (NB), 2023-12-05:
Vil vi gerne have gode muligheder, hvor vi bliver behandlet med værdighed og respekt, eller vil vi være afhængige af, om den kommune, man er i, gider visitere en, til trods for at alle kan se, at man har behov for det, men hvor de finder en vej til ikke at gøre det nødvendige?
Rasmus Prehn (S), 2022-03-01:
Kvægundtagelsen giver danske kvægbrug lov til at udbringe op til 230 kg kvælstof fra husdyrgødning pr. hektar i stedet for den almindelige begrænsning på 170 kg. Og det sker selvfølgelig kun efter ansøgning og en række betingelser i forhold til vandmiljøet.
Erling Bonnesen (V), 2010-03-04:
Det her ændringsforslag går jo på, kan vi sige, at sikre fortrinsstillingen til arealer i forbindelse med jordhandler, og det synes vi i Venstre er meget fornuftigt, for det er noget, der bidrager til en afbalanceret strukturudvikling, og derfor stemmer vi naturligvis for det.
Rune Lund (EL), 2016-12-09:
Verden står med en klimaudfordring, og der mener vi jo grundlæggende i Enhedslisten, at man ud fra et bæredygtighedsperspektiv burde bruge de mange penge, det koster at lempe registreringsafgifterne, på en holdbar offentlig transport til en pris, alle kan betale.
Martin Henriksen (DF), 2017-02-07:
For vi vil ikke acceptere en glidebane, hvor man siger, at man sådan set mener, at barnebrude ikke er acceptabelt, at de ikke skal tvinges ind i et ægteskab, at der ikke skal være et socialt pres, og at det ikke skal være et arrangeret ægteskab, men hvor man jo dybest set ikke ved det.
Carina Christensen (KF), 2010-02-10:
Jeg vil sige, at det første, vi har brug for, er at få viden om, hvem det er, der ikke kommer der i dag, og så må vi bagefter se på, hvad der skal til, for at eksempelvis unge mennesker får lyst til at gå på museum – eller eksempelvis nydanskere til at gå i teatret eller andet.
Tom Behnke (KF), 2008-03-25:
Adskillige ordførere før mig har nu gennemgået forslaget, og jeg tror, det vil være unødig trættende, hvis også jeg skal stå og læse op, hvad forslaget indeholder, så jeg skal derfor hoppe direkte til konklusionen: Det Konservative Folkeparti kan også støtte lovforslaget.
May-Britt Kattrup (LA), 2018-10-09:
Det her forslag med en 3-årig forsøgsperiode er et glimrende initiativ til at finde en løsning på de tilfælde, hvor Lægemiddelstyrelsen giver afslag til tilskud, særlig fordi risikodelingen mellem det offentlige sundhedsvæsen og læggemiddelvirksomhederne med hensyn til tilskudsudgifter er særdeles fornuftig.
Kristian Jensen (V), 2007-09-11:
Vi aftalte, at vi gennemfører et større beskæftigelsesfradrag, vi aftalte, at vi løfter grænsen for mellemskat, og vi aftalte, at vi i 2009 sætter os ned for at sikre, at antallet af topskatteydere ikke stiger i forhold til antallet i 2007.
Elisabeth Arnold (RV), 2002-10-08:
Det hænger lidt sammen med, at vi i vores mediefikserede verden jo får en meget voldsom eksponering også af efterladte til ofre, og at de derfor kan føle tabet som endnu mere belastende, ved at de ud over den personlige sorg så også blive udstillet i pressen og på den måde får hele privatlivet og hele den personlige tragedie trevlet op.
Pernille Vigsø Bagge (SF), 2009-02-20:
Jeg vil spørge i en anden retning: Når det nu er sådan, at der - som jeg kan forstå af Undervisningsministeriets eget svar - skal komme en gennemgribende analyse af specialundervisningen, var det så ikke en rigtig god idé at vente med at lave om på det her, indtil man ved noget mere om effekter, tildeling, økonomi, elevgrupper osv. i forhold til specialundervisningen?
Jacob Jensen (V), 2016-10-06:
Men det sætter trods alt den ordførertale, vi hørte lige før middagspausen, noget i relief, at vi bliver beskyldt for at skære i SU'en, når man selv har gjort det; at vi bliver beskyldt for, at der skulle være færre pædagoger, når man selv var i stand til at levere færre pædagoger; at det skulle være helt forfærdeligt at sænke topskatten, når man selv har sænket topskatten og i øvrigt selskabsskatten; at det skulle være helt forfærdeligt, at der ikke ville være nok penge til kernevelfærden, når man selv var en del af en regering og et flertal, som fjernede penge fra kommunerne til kernevelfærd.
Tom Behnke (KF), 2012-12-11:
Selv om Enhedslistens egentlige ordfører, hr. Henning Hyllested, ikke er til stede, er Enhedslistens gruppe dog så stor, at der må være en anden, der kan træde ind, den politiske ordfører eller andre, og redegøre for, hvorfor man starter med at støtte fagforeningen 3F i deres krav om, at gebyret skal udgå; hvorfor man render rundt på alle mulige møder, arrangementer og i medierne og giver udtryk for, at gebyret skal fjernes, mens man så, når det kommer til realiteterne i Folketinget, hvor man kan gøre en forskel, og hvor ens stemmer rent faktisk kan begynde at arbejde, stemmer imod ændringsforslaget om, at gebyret skal udgå.
Peter Skaarup (DF), 2022-05-19:
Der kan være optagelser, der har en værdi, fordi de dokumenterer det, hvis en betjent har overskredet sine beføjelser, men så er det jo ikke et anliggende for den brede offentlighed, men derimod et ærinde mellem de involverede, betjenten og vedkommendes arbejdsgiver, ikke offentligheden.
Lars Løkke Rasmussen (M), 2023-11-14:
Som fru Aki-Matilda Høegh-Dam jo også er inde på, kan det her også meget fint være et afsæt til et tættere samarbejde, både omkring lokalbefolkningen, som var det, der var fru Aki-Matilda Høegh-Dams fokus, men jo også i en bredere forstand mellem kongeriget og Canada.
René Christensen (DF), 2016-09-06:
Det, der er det fantastiske ved demokratiet, er jo, at vi kommer med hver vores forudsætninger, sætter os omkring bordet, har slåskampen – nogle gange går bølgerne højt – og gerne ender med at stå uden for døren og sige: Ja, vi har givet og taget, men samlet set synes vi at vi har nået et godt resultat.
Elsebeth Gerner Nielsen (RV), 2003-12-16:
Fru Irene Simonsen siger gang på gang, at det ikke er et problem, at man forskelsbehandler adoptivbørn, fordi der ikke vil være nogen eksempler på, at adoptivbørn, der er kommet hertil efter det fyldte 4. år, skulle finde på at tage til udlandet og gå hen og finde en kæreste dér.
Magnus Heunicke (S), 2020-04-29:
Det er jo som bekendt aftalt med Folketingets partier i forbindelse med forhandlinger om genåbningen, at der skal fremlægges en samlet teststrategi, og det er en del af aftalen, at den strategi bl.a. skal indeholde test af frontpersonale, pårørende og sårbare grupper, ligesom der skal testes et repræsentativt udsnit af befolkningen, så udviklingen kan følges.
Per Clausen (EL), 2008-01-16:
Pointen er jo, at det, hvis man beslutter sig til at ville gøre noget, som for alvor reducerer transporten på de CO2-tunge områder, jo vil føre til, at de fremskrivninger, som er i Infrastrukturkommissionens rapport, er forkerte, og at vi derfor skal til at starte helt forfra.
Karen J. Klint (S), 2019-04-26:
Men skal det, at man viser en tilknytning ved at gå med turban eller at gå med tørklæde – for der er jo også mænd, der går med turban, og der er mænd, der går med den jødiske kalot – gøre, at man så ikke kan være buschauffør, for det er jo det, man har på?
Lars Barfoed (KF), 2001-12-12:
Men på den baggrund er vi i Det Konservative Folkeparti tilhængere af, at vi får en udvidelse af barselorloven, og at vi får gjort den mere fleksibel, og vi vil, som man sikkert ved, gerne se en barselorlov, der er udvidet, samtidig med at man så afskaffer den eksisterende børnepasningsorlov. Vi vil også gerne gøre det helt frit for forældrene at fordele orloven efter den 14. uge efter fødslen imellem sig.
Kristian Thulesen Dahl (DF), 2001-02-27:
Her siger hr. Bendt Bendtsen, at hans fremtidige stillingtagen til forbeholdet afhænger af, hvilken vej EU's fællespolitik tager, og så siger han: »Hvis de lige pludselig laver noget, der ser fuldstændig vanvittigt ud, så er det en vurdering på det tidspunkt.«
Hans Kristian Skibby (DF), 2013-01-23:
Det var f.eks. hjemmeserviceordningen, som jo anslået havde omkring 500 årsværk i den resterende del af hjemmeserviceordningen, der var, og så var det også ikke mindst boligjobordningen, håndværkerfradraget, som skønsmæssigt bidrog med 5.000 job.
Jonas Dahl (SF), 2010-05-07:
Jeg synes, at ordføreren skulle gå ind og læse »Fair Forandring« – lige så vel som at lytterne og seerne kan gå ind på www.fairforandring.dk – for der kan man jo rent faktisk læse, hvordan det er, S og SF har valgt at prioritere de afgiftsomlægninger, som man lægger op til i »Fair Forandring«.
Peder Hvelplund (EL), 2024-11-12:
Det er jo et af de spørgsmål, hvor man kan spørge, om der her er en risiko for, at der er nogle sager, som forbigår Styrelsen for Patientsikkerheds opmærksomhed, og der må vi jo i hvert fald indtil videre læne os op ad, at det ikke er vurderingen, heller ikke fra Styrelsen for Patientsikkerhed, at der reelt har været nogen sager.
Karina Lorentzen Dehnhardt (SF), 2013-02-07:
Jeg er sikker på, at Kriminalforsorgen er egnet til at vurdere det her, for det har de ganske god erfaring med igennem rigtig mange år, og de har været igennem flere udvidelser af fodlænkeperioden, så jeg tror sagtens, man kan håndtere det.
Kim Andersen (V), 2014-02-25:
Med lovforslaget ophæves § 18 i lov om erhvervsfremme og regional udvikling, og ophævelsen af den paragraf betyder, at erhvervsog vækstministeren ikke længere kan fastsætte regler for industrisamarbejde, når det handler om anskaffelse af forsvarsmateriel og/eller tjenesteydelser fra udenlandske leverandører.
Pernille Vigsø Bagge (SF), 2008-01-25:
Men jeg vil da gerne, nu ministeren selv nævner de her rapporter, spørge: Når det nu så klart fremgår, at fædre bliver chikaneret og mobbet på deres arbejdsplads, hvis de har et ønske om at tage lang barselorlov, hvad har ministeren så tænkt sig at gøre for at komme de her problemer til livs?
Martin Henriksen (DF), 2017-03-23:
Fru Johanne Schmidt-Nielsen sagde, at hun var bange for, at det, hvis beslutningsforslaget blev vedtaget, så smittede, og så kan jeg ikke lade være med at sige, at det sådan set er planen, altså hvis vi fik vedtaget det her beslutningsforslag fra Dansk Folkepartis side og vi indførte den her ordning i Danmark, var det planen, at det skulle smitte andre lande.
Kristen Touborg (SF), 2011-05-12:
Det andet spørgsmål, jeg gerne vil stille, er, om det ikke var en god idé at kigge lidt på et af de forhold, der er i veterinærforliget, nemlig at der kun skal kontrolleres mindre end en ud af hver hundrede afgange med dyr, altså kontrolleres for de velfærdsmæssige forhold, de blødere parametre?
Mike Legarth (KF), 2012-04-10:
Det system er påbegyndt og opbygget i en tid, da tyrkere boede i Tyrkiet og skomagere i langt højere grad blev ved deres læst, men i den moderne verden har folk større mulighed for at rejse, og med den uddannelse og de færdigheder, en person har, kan man tilfældigvis blive belønnet bedre i et andet land, og så udnytter man den mulighed.
Jann Sjursen (KRF), 2003-05-26:
Derfor er det tilfredsstillende, at denne forståelse med landsstyret er opnået fra regeringens side, og at det også er på den baggrund, at en forhandlingsproces mellem Danmark og Grønland på den ene side og USA på den anden side kan indledes, ikke kun om en fornyelse af forsvarsaftalen af 1951, men altså også om en opgradering af Thuleradaren, hvis det første kan falde på plads.
Thorkild B. Fransgaard (FRI), 2000-04-04:
Og hvis de signaler kommer ud, så sker der det, at kommunerne kommer i klemme, og så sker der det, som det også er blevet nævnt, at vi får skylden herinde i Folketinget for, at det er os, der står og lover noget, som der ikke er penge med til. Det er det, som jeg ser som det reelle problem, hvis man kan kalde det sådan, nemlig den misforståelse, der er mellem Folketinget og kommunerne, hvis man kan bruge det udtryk. Jeg synes, det har været en god debat, vi har haft, men samtidig vil jeg sige det på den måde, at det vil være farligt at stemme for det forslag til vedtagelse, som er fremsat af SF.
Leila Stockmarr (EL), 2025-02-05:
Hvad vil ministeren gøre for at sikre, at kommuner ikke modtager potentielt giftig og forurenet jord fra andre kommuner, som kan udgøre en miljømæssig og sundhedsmæssig trussel lokalt, som vi f.eks. har set i Morsø Kommune og Gribskov Kommune?
Brian Mikkelsen (KF), 2017-11-23:
For det andet giver vi mulighed for, at kommunerne kan fravige kravet om at udarbejde en lokalplan i særlige situationer i forhold til kystbeskyttelsesprojekter, hvis kravet om, at der skal udarbejdes en lokalplan, vil betyde en væsentlig forsinkelse af processen med at få kystbeskyttet.
Martin Lidegaard (RV), 2004-04-22:
Som ministeren rigtigt påpegede før, kommer vi vidt omkring, og jeg vil gerne sige, at angående den statslige forskningsfond gælder det ikke kun nordsøolien; det gælder sådan set alt salg af det danske arvesølv. Men vi er med på at lave forskning, og vi har også et fuldt finansieret forslag til det, så det er ikke det, diskussionen handler om.
Trine Bramsen (S), 2016-05-17:
Men vores opfordring her skal da være, at vi følger udviklingen i brugen af den her lov, og at der opsamles yderligere data – det hilser vi velkommen – og at vi på den baggrund løbende, ligesom vi også for 2 år siden havde en evaluering af loven, foretager politiske vurderinger af, om der er behov for ændringer.
Line Barfod (EL), 2005-05-13:
Men betyder den melding, der nu kommer fra den konservative ordfører, at man vil gå konstruktivt ind i udvalgsarbejdet for at få undersøgt, hvor der er nogle ting, som vi kunne gøre bedre, hvor der er nogle forskelle, som ikke er til at forklare, som det også fremgår af bemærkningerne til det her forslag, så vi kunne udvide børnenes klagemuligheder?
Karsten Hønge (SF), 2020-11-12:
Hvis vi ikke hver eneste dag nidkært kommer rundt i alle hjørner på arbejdsmarkedet, så ender det i en dødsspiral mod bunden for danske løn- og arbejdsforhold til skade for danske lønarbejdere, men bestemt også til skade for seriøse danske firmaer, som gerne vil have fair og lige vilkår, når de konkurrerer om opgaver.
Jan E. Jørgensen (V), 2021-05-25:
Så det, som Frie Grønne forsøger at bilde folk ind, er jo ganske enkelt ikke korrekt, altså at hvis vi bare havde haft en blasfemibestemmelse, ville der ikke være traumatiserede børn på Nørrebro, og så ville hr. Rasmus Paludan kunne forhindres i at demonstrere.
Bjarne Laustsen (S), 2017-12-06:
Men det, der er interessant, er – og det vil jeg gerne høre om beskæftigelsesministeren er enig i – om man så på baggrund af det her kan konkludere, at vi selvfølgelig skal motivere, give dem uddannelse, opfølgning, og at jobcentrene skal gøre det mest formidable, de kan.
Rune Lund (EL), 2017-10-10:
Der står videre: Under den forudsætning, at der ikke foreligger beviser for, at dokumentationen faktisk er anvendt til skattesvig, er en strafferamme på 1 år og 6 måneder med mulighed for strafskærpelse efter straffelovens § 289 ikke i overensstemmelse med forbrydelsens grovhed.
Rasmus Horn Langhoff (S), 2019-04-04:
Når det så er sagt, var Socialdemokratiet jo tilbage i 2014 med til at beslutte, at alle pædagogstuderende skal modtage undervisning i køn og seksualitet og mangfoldighed, og vi er stadig af den opfattelse, at alle offentligt ansatte, der eksempelvis arbejder på børne- og ungeområdet, skal være undervist i køn og ligestilling, så de er rustet til deres arbejde og har den nyeste viden og opdaterede færdigheder til at støtte og facilitere børns udvikling, læring og trivsel.
Karin Nødgaard (DF), 2008-04-15:
Men det vil være meget oplagt, at man med en sådan ordning, ligesom man også gør med megen anden lovgivning, evaluerer og kigger på det efterfølgende, altså at man siger, at der må være nogle, der kan gå ind og se på, om det nu fungerer i kommunerne, sådan at de intentioner, der har været med lovforslaget, også bliver ført ud i livet.
Simon Kollerup (S), 2013-11-01:
I første omgang er det jo vel i hvert fald et argument, der udfordrer forslagsstillerne på, skal vi sige relevansen af forslaget, altså om der er ret meget mere end signalpolitikken i det, i og med at det i dag kun er en enkelt kommune, der har ramt det, vi så kan give hinanden politisk håndslag på at kalde gulvet, i den her sammenhæng.
Søren Søndergaard (EL), 1999-11-23:
Og når vi spørger lidt til, hvad der har været problemet ved den nuværende evaluering, er det selvfølgelig for at få afklaret, om f.eks. Kristeligt Folkeparti og partiet Venstre overhovedet er enige om, hvad det er, der skal evalueres, hvad det er for en evaluering, der skal mere af.
Nick Hækkerup (S), 2009-04-22:
var den gruppe af lejere, som med skattereformen var blevet stillet i udsigt, at man ville fjerne momsen på ejendomsadministration, og da forslaget også indeholder moms på viceværtydelser, vil det betyde, at der vil ske en huslejestigning for en lang række af dem, der bor i almene boliger, en huslejestigning, som vil kunne betyde - og det var sådan set det, der var polemikken - at der vil være nogen, der bliver tabere på skattereformen, navnlig hvis man medtager, og det er forudsætningen, en eller anden form for nedvæltning af de stigende ejendomsskatter og også i forbindelse med de priser, som de i øvrigt må afholde i deres dagligdag.
Jørn Jespersen (SF), 2000-03-22:
Og derfor er det helt afgørende, at der nu bliver lagt op til, at der virkelig kommer gang i den proces, at der sker en hurtigere vurdering af stofferne, at vi i meget højere grad lægger op til en udfasning af mange af stofferne, at vi i virkeligheden får stadfæstet et princip om, at begrebet »uvurderede stoffer« skal afskaffes.
Poul Nødgaard (DF), 1998-12-08:
Det, der irriterer mig lidt, er, at Venstres ordfører kun vil henvise til et beslutningsforslag og ikke vil komme her på talerstolen og forklare, hvordan Venstre i overmorgen, eller hvornår det bliver, kan stemme for det samlede lovforslag, når partiet Venstre har sagt, at de regler, der ligger for tildeling af dansk statsborgerskab, er Venstre imod, og at de vil have kraftige opstramninger.
Thor Pedersen (V), 2000-12-13:
For det har altid undret mig, at den socialdemokratiske regering har kunnet nedsætte et udliciteringsråd med en af regeringen udpeget formand, som har brugt sin tid sammen med rådets medlemmer eller de ansatte i beskedent antal til at belyse, hvilke ressourcer der ligger på det offentlige område, når det gælder udbud.
Pernille Rosenkrantz-Theil (S), 2012-05-10:
Jeg har lyst til lige at citere fra Jyllands-Posten, hvor der står: »Ifølge Nationalbanken har indførelsen af de grønne afgifter, som ifølge erhvervsorganisationen DI allerede er verdens højeste, banet vejen for en energimæssig omstilling i Danmark.
Morten Homann (SF), 2004-03-30:
Så vil jeg også godt bede fru Carina Christensen om at bekræfte, at man med det forslag både kan forestille sig situationen, at der bliver solgt almene boliger, selv om kommunen synes, at det er en dårlig idé, og at der bliver solgt almene boliger, selv om den pågældende almene boligorganisation synes, at det er en dårlig idé.
Marianne Jelved (RV), 1999-03-04:
En investering i en mejetærskerfabrik er også særdeles risikabel i Ukraine. Derfor er en vigtig del af bankens opgave at medvirke til, at projekterne formes og eventuelt omformes, så de kan hænge sammen. Jeg vil gerne understrege, at der ikke er taget en beslutning i EBRD endnu.
Sandra Elisabeth Skalvig (LA), 2023-11-23:
Under debatten er jeg blevet sådan lidt i tvivl om, hvad det er, Danmarksdemokraterne egentlig vil med det her beslutningsforslag, for jeg har hørt ordføreren sige mange gange, at ordføreren ønsker, at der er mulighed for, at man kan oprette uddannelsesudbud uden for de store byer.
Mai Villadsen (EL), 2020-11-10:
Derfor bakker vi for nuværende ikke op om forslaget, men jeg vil dog åbne en dør på klem og sige, at hvis ikke det lykkes os i de finanslovsforhandlinger, der er nu, at lave en biodiversitetslov, så vil vi selvfølgelig søge det flertal i Folketinget, der eventuelt kunne være for at lave en sådan.
Ellen Trane Nørby (V), 2017-02-03:
Jeg glæder mig til som minister – også med de tilsagn, der er kommet fra partierne i dag – at vi i fællesskab får mere fokus på psykiatriområdet, herunder ikke mindst med nogle af de projekter, vi allerede har sat i søen, men også med nogle af de initiativer, vi kommer til at tage i den kommende tid, herunder det styringseftersyn af hele psykiatriområdet, regeringen har iværksat, men også de anbefalinger, der måtte ligge fra Udvalget, om det nære, sammenhængende sundhedsvæsen, når det vedrører psykiatriområdet.
Birthe Skaarup (DF), 2002-04-16:
Det er jo sådan, at hvis man indvilger i at bruge de første 7 år, som Dansk Folkeparti havde håbet, der kunne blive lidt opbakning til, efter embedseksamen med en kontrakt, så kunne man lave sådan en afviklingsperiode på eksempelvis 10 år efter endt embedseksamen og så få mulighed for at videreuddanne sig i Danmark.
Connie Hedegaard (KF), 2008-04-01:
På den baggrund kan der bl.a. konstateres en stigende interesse for opstilling af havvindmøller uden for udbud, og det gælder bl.a. nogle meget kystnære møller og møller i tilknytning til nogle andre tekniske anlæg, og der kan det altså være en fordel, at man kan springe hele den her meget, meget komplicerede udbudsproces over, så man hurtigere kommer i gang, og det er det, vi lægger op til skal gøres muligt med den her lov.
Ole Vagn Christensen (S), 2000-03-21:
Jeg vil godt sige, at den frihed, man her snakker om, det er frihed til de stærke, men det er bånd på de svage, og jeg har altså helt klart den opfattelse, at det, det handler om, er at tage vare på de svage, tage vare på de ledige, så de kan komme i beskæftigelse.
René Skau Björnsson (S), 2005-04-28:
Jeg er helt opmærksom på, at forslaget ikke er udtryk for spontanitet, men når jeg taler om opbakning til forslaget, taler jeg ikke så meget om opbakning fra det parti, der har lavet forslaget, for det er vel naturgivet, at den er til stede; det må man da gå ud fra.
Thor Pedersen (V), 1999-12-16:
Nej - ikke engang selv om den af regeringen udpegede formand for Udliciteringsrådet, Allan Andersen, gentagne gange har fastslået, at der er en økonomisk gevinst på mellem 30-40 mia. kr., hvis det offentlige i større omfang gør brug af udbud, altså dette at spørge til pris.